Léon Metzler (Politiker)

De Léon Metzler, gebuer als Maria Nicolas Leo Metzler den 8. Mäerz 1877 zu Esch-UelzechtGebuertsakt Nr. 46/1877 vun der Gemeng Esch-Uelzecht , a gestuerwen den 20. Mäerz 1954 an der Stad Lëtzebuerg, war e lëtzebuergesche Politiker a Jurist.

Nom Secondaire goung hien op Heidelberg, Berlin a Paräis Droit studéieren a gouf Affekot an der Stad.

Vun 1902 bis 1918 war hie sozialdemokrateschen Deputéierten an der Chamber.

1918 gouf hien Direkter vum Contentieux op der Arbed. 1922 koum hien an de Verwaltungsrot vun der SAMOD (Société Anonyme pour la construction de maisons ouvrières à Dudelange).

 Wierker (Auswiel)
De Léon Metzler ass bekannt duerch seng Fachpublikatiounen am Beräich vum Droit des sociétés zu Lëtzebuerg:
 1933: “La société à responsabilité limtée dans le Grand-Duché de Luxembourg”. Extrait aus: “Revue pratique des sociétés civiles et commerciales”, n° 3341, p. 300-307, Louvain: Impr. Van Linthout 
 1950: “La personnalité morale et ses limites dans la législation luxembourgeoise”, Luxembourg: Joseph Beffort
 1951: “Le plan Schuman dans la perspective luxembourgeoise”, Luxembourg: Impr. Jos. Beffort.
 1952: “L'Humanisme juridique” Bruxelles: E. Bruylant, Luxembourg: V. Buck
 1953: “L'affaire Dreyfuss: Grand drame des temps modernes: 1894-1906”. Axtrait aus: “Chronique publ. dans la "Pasicrisie luxembourgeoise”
 “In memoriam Paul Eyschen”.

 No him genannt
Als Undenken un de Léon Metzler gouf zu Bouneweg eng Strooss (Rue Léon Metzler) no him genannt.

 Gielercher 
 {{OCCC (Promotioun 1951)}}

 Um Spaweck
 In memoriam Léon Metzler d'Lëtzebuerger Land, 26.03.1954

Kategorie:Gebuer 1877
Kategorie:Gestuerwen 1954
Kategorie:Lëtzebuergesch Deputéiert
Kategorie:Lëtzebuergesch Affekoten
Kategorie:Commandeur de l'ordre de la couronne de chêne
Kategorie:Persounen, no deenen eng Struktur zu Lëtzebuerg genannt ass